กรุงเทพฯ 12 ตุลาคม 2561 – นายจารุพันธุ์ จารโยภาส รองอธิบดีกรมส่งเสริมอุตสาหกรรม เป็นประธานเปิดการประชุมการวางแผนและบริหารกำลังคนของ กสอ. ประจำปีงบประมาณ 2561 ครั้งที่ 2 โดยมี นายเจตนิพิฐ รอดภัย เลขานุการกรม กรมส่งเสริมอุตสาหกรรม (กสอ.) กล่าวรายงาน พร้อมด้วยข้าราชการ กสอ. เข้าร่วมการประชุมกว่า 80 คน ณ โรงแรม เดอะ สุโกศล กรุงเทพฯ

สำหรับการประชุมดังกล่าว กสอ. ได้ว่าจ้างให้มหาวิทยาลัยศรีปทุม เป็นที่ปรึกษาดำเนินการจัดทำแผนบริหารและพัฒนาทรัพยากรบุคคล ประจำปี 2561 ประกอบด้วย 3 แผน คือ 1) แผนยุทธศาสตร์ทรัพยากรบุคคลของ กสอ. 2) แผนพัฒนาทรัพยากรบุคคลของ กสอ. ให้สอดคล้องกับยุทธศาสตร์ กสอ. ในระยะ 3 ปี และ 3) แผนสั่งสมประสบการณ์และผลงานของตำแหน่งเป้าหมาย (Critical Position) ของข้าราชการ กสอ. ตาม ว 17/2558 ประสบการณ์ในงานที่หลากหลายตามมาตรฐานกำหนดตำแหน่งประเภทอำนวยการในรูปแบบฟอร์ม Job Profile ของตำแหน่งบนเส้นทางความก้าวหน้าในสายอาชีพ ซึ่งทำ 3 แผนงาน กสอ. จะได้นำไปปรับใช้ให้เกิดประโยชน์ต่อองค์กร พร้อมเป็นแนวทางในการพัฒนาบุคลากรให้ก้าวสู่การเป็นข้าราชการ 4.0 ต่อไป ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน /ภาพข่าว